Hvar vilt tú búgva, hvussu stórt skal tað vera, og hvat hevur tú ráð til? Á tann hátt finnur tú skjótt útav, hvat letur seg gera, og hvussu nógv tú kanst keypa fyri. Vit kunnu geva tær eina góðkenning til at keypa fyri eina ávísa upphædd, so tú veitst, hvørjum húsum- og hvørjari príslegu-tú kanst byrja at hyggja eftir. Hvussu vilt tú búgva? Tað er skilagott at hyggja at fleiri ymiskum bústaðum. Á tann hátt fært tú betri yvirlit yvir bústaðarmarknaðin, prísstøðið, og tú fært høvi til at vitja fleiri býarpartar ella bygdir. Finn dreymaheimið á netinum Ognarmeklarar fáa javnan nýggj hús og íbúðir á sølulistan. Tí er tað eitt gott hugskot at fylgja heimasíðum og Facebook-síðum hjá eitt nú Skyn. Leita tær ráðgeving Tosa longu nú við ein ráðgeva, ið kann hjálpa tær í øllum keypinum–tað kann vera ein húsameklari ella ein løgfrøðingur. Um ein støðulýsing er gjørd av bústaðinum, kanna hana so gjølla. Tú kanst eisini umhugsa at fáa ein byggikønan at hyggja at ognini saman við tær. Brúka húsameklara Leita á netinum og fá eina hóming av, hvat tú hevur møguleika fyri at keypa. Ofta fært tú meira fyri pengarnar uttan fyri høvuðsstaðarøkið. Um alt er, sum tað skal vera, og kenslan er góð, far so víðari við keypinum. Gev boð Halt høvdið kalt, hóast tað kann verða ringt, tá rætti bústaðurin stingur seg upp. Set teg í samband við tín ráðgeva, sum kann hjálpa tær at taka røttu avgerðirnar í avgerandi fasuni. Men minst til at taka fyrivarni fyri endaligu góðkenningini frá bankanum. Iðranarrættur Tú kanst angra keypið næstu seks gerandisdagarnar–men tað kostar 1% av keypsupphæddini at nýta iðranarrættin, ið verður goldin til seljaran. Hvussu nógv kanst tú keypa fyri? Royn okkara roknara og fá eina hóming av, hvat tú hevur ráð til.